b"\n_START_ARTICLE_\nMicroxarxa\n_START_PARAGRAPH_\nUna microxarxa \xc3\xa9s un grup local de fonts d'electricitat de generaci\xc3\xb3 descentralitzada. Segons el cas, pot funcionar en mode insular o connectada i sincronitzada amb la xarxa sincronitzada de transport i distribuci\xc3\xb3 de corrent._NEWLINE_Fins fa poc, les microxarxes servien sobretot per tenir solucions de recanvi per a instal\xc2\xb7lacions vitals: hospitals, magatzems refrigerats, serveis de securitat etc. en cas d'interrupci\xc3\xb3 o d'avaria a la macroxarxa. L'augment de la producci\xc3\xb3 descentralitzada d'energia renovable obre perspectives noves per la creaci\xc3\xb3 de xarxes locals. \xc3\x89s a m\xc3\xa9s una soluci\xc3\xb3 per proveir d\xe2\x80\x99electricitat poblacions a\xc3\xafllades de manera aut\xc3\xb2noma. A m\xc3\xa9s, el cost de la producci\xc3\xb3 local prop del lloc de consum baixa cada dia i sovint pot ser inferior al preu de la llum distribu\xc3\xafda. Ara la revoluci\xc3\xb3 digital, la intel\xc2\xb7lig\xc3\xa8ncia artificial i la millora qualitat i capacitat dels sistemes d'emmagatzematge es fan possible de subministrar un corrent estable a un preu assequible mitjan\xc3\xa7ant una xarxa intel\xc2\xb7ligent, cosa que abans nom\xc3\xa9s era possible amb grans instal\xc2\xb7lacions centralitzades, propietat de les grans companyies energ\xc3\xa8tiques._NEWLINE_Com que els consumidors participen en el cost de la macroxarxa de distribuci\xc3\xb3, a molts pa\xc3\xafsos les microxarxes altres que per a l'autoconsum, s\xc3\xb3n prohibides o sotmesos a restriccions dr\xc3\xa0stiques, segons els uns per garantir la qualitat de la xarxa general i l'estabilitat del subministrament per a tots, segons els altres una protecci\xc3\xb3 amagada del monopoli de fet de les grans el\xc3\xa8ctriques. L'octubre 2018 el govern de Val\xc3\xb2nia va ser un dels primers per canviar la llei i possibilitar microxarxes. Aquest canvi haur\xc3\xa0 de permetre, per exemple, a un consorci de llogaters d'explotar junts una instal\xc2\xb7laci\xc3\xb3 fotovolta\xc3\xafca, a uns empresaris a un pol\xc3\xadgon industrial de connectar els seus generadors o a una immobili\xc3\xa0ria de construir un barri amb energia renovable local. Una microxarxa compartida entre alguns actors de proximitat \xc3\xa9s m\xc3\xa9s eficient i costa menys que una instal\xc2\xb7laci\xc3\xb3 d'autoconsum individual."